2013 Feesprogram: Stories agter stories - LitNet
2013 Feesprogram: Stories agter stories
Brümilda – 50, vurig en fabulous
Brümilda van Rensburg vertel aan Piet Croucamp van die boek wat pas verskyn het oor haar opwindende, vol lewe as een van die gewildste en bedrywigste aktrises in die land. Hoe bly sy op 50 plus steeds 'n rolmodel vir twentysomething aktrises? Waar steek sy haar mojo-resep weg? Hoe sien sy enkelingskap?
1 Maart 15:00 | J.S. Gericke-biblioteek: Ouditorium | 50min | R50
Aangebied deur CUM-uitgewers
Lizette Murray, skrywer van 'n Handvol hoop, se een seun is in 'n haai-aanval oorlede. Sy weet hoe swaarkry skaduwees oor jou lewe kan gooi. Lizette inspireer elkeen wat 'n skerfie son nodig het om hoop en hemelse vreugde te vind in énige situasie. Sua du Plessis stel die vrae.
4 Maart 10:00 | Erfurthuis | 50min | R40
Aangebied deur Griffel Uitgewery
Willie McLoud vind die oorspronge van die Bybel in antieke Sumerië en toon aan dat Abraham werklik geleef het. Johannes de Villiers vra hom uit oor konsepte soos 'Seuns van God' en 'Satan', die 'drieverdiepingkosmos', die 'hemel' en die 'doderyk'. Stimulerende stof tot nadenke.
4 Maart 11:00 | Boektent | 50min | R40
4 Maart 12:00 | Boektent | 50min | R50
Evette Weyers se Wat die hart van vol is, 'n woordbeelding van haar werk en lewe saam met akteur Marius Weyers, is ''n labirint van skeppende, speelse en koddige glipgange tussen feit en fiksie, mitologie, teater, letterkunde, musiek en die oorsprong van woorde'. Petrovna Metelerkamp gesels met dié uiters suksesvolle, fassinerende beeldhouer oor haar pragboek. Evette Weyers se werk dien vanjaar ook as inspirasie vir die Woordfeesplakkaat en programboek se uitleg. Verwelkoming: Dorothea van Zyl.
4 Maart 14:00 | Boektent | 50min | R50
5 Maart 10:00 | Boektent | 50min | R50
5 Maart 11:00 | Erfurthuis | 50min | R40
Met sy omstrede debuut Kontrei het Kleinboer so te sê kultusstatus verwerf. Werfsonde (Umuzi), die tweede deel van 'n trilogie, sit die joernaal oor die wel en wee van die enigste wit Afrikaner in Yeoville voort. Tinus Horn gesels met die skrywer oor dié roman wat tegelyk 'n belangrike tydsdokument is.
5 Maart 12:00 | Boektent | 50min | R40
5 March 15:00 | Erfurthuis | 50min | R40
6 Maart 10:00 | Erfurthuis | 50min | R40
Aangebied deur Kraal Uitgewers
6 Maart 11:00 | Erfurthuis | 50min | R40
Martie Retief-Meiring gesels met die bekroonde Carel van der Merwe oor sy jongste roman, Skaduwee, en die raakpunte met sy voriges, Nasleep en Geldwolf. Die skrywer wei uit oor sy hoofkarakter, 'n uitgeweke Suid-Afrikaner in Londen, wat onverwags in 'n web van korrupsie en duister geldmagte in hedendaagse Suid-Afrika verstrengel raak.
7 Maart 14:00 | Erfurthuis | 50min | R40
Christina Landman praat met Nicki Spies oor haar jarelange navorsing oor seksualiteit en geloofkonstruksies. Opvattings oor seks, seksualiteit en gender word sonder vrees verken. Eeue-oue sienings word getakel, asook hoe sulke konstruksies ons intieme verhoudings raak. Verfrissend en stimulerend.
7 Maart 15:00 | Erfurthuis | 50min | R40
Briewe van Hennie Aucamp – met aantekeninge deur die skrywer bevat persoonlike briewe wat tussen 1958 en 2012 geskryf is. Dit sluit fassinerende briewe in aan 'n twintigtal van die bekendste skrywers in Afrikaans, met uitgebreide notas wat die kulturele omgewing dokumenteer. Daniel Hugo lei die gesprek met Hennie. Verwelkoming: Dorothea van Zyl
8 Maart 11:00 | Boektent | 50min | R50
8 Maart 12:00 | Boektent | 50min | R50
Aangebied deur Pooka-Uitgewers
Cloete se jongste prosawerk met 'n literêr-filosofiese inslag is geïnspireer deur kennismaking met die dood. Dit het gelei tot 'n besinning oor ons menslike bestaan. Heilna du Plooy praat met die gevierde Cloete oor dié belangrike sleutel tot sy oeuvre. Verwelkoming: Dorothea van Zyl.
Aangebied deur die FAK
Die FAK-sangbundel trek 'n splinternuwe baadjie aan. Dié skatkis van Afrikaanse volksmusiek is nuut gemaak om liedjies wat die afgelope 40 jaar in Afrikaanse musiek geblom het, te laat voortleef vir nog 'n generasie of wat. Danie Langner en Jannie du Toit deel gedagtes oor die interessante maniere waarop liedjiekeuses gemaak is.
Ingrid Glorie in gesprek met die veelsydige Belgiese skrywer, Saskia de Coster. Nadat De Coster in 2009 as een van die uitsonderlikste Vlaamse vroue aangewys is, het haar prestasies as skrywer, video- en visuele kunstenaar sterstatus gebring.
8 Maart 16:00 | Erfurthuis | 50min | R20 by die deur
9 Maart 10:00 | Boektent |50min | R50
Die vloek – sondes van die vaders van Johan Kruger was op die kortlys van die 2010/2011 LAPA Romankompetisie. Riana Scheepers beskryf dit as 'n 'verbysterende roman (...) wat een keer in 'n dekade homself aanmeld. Groots, ambisieus, geskakeerd en aangrypend'. Joernalis Jan-Jan Joubert stel die skrywer voor en gesels met hom.